הוועדה המיוחדת למאבק בנגע הסמים, כנסת 16, פרוטוקול מספר 16, 2003-11-03 11:00

איוב קרא: אני פותח את הישיבה.

איוב קרא: אנו מקיימים היום דיון סביב סוגיית המלחמה בנגע הסמים בעיקר בערים המעורבות: עכו, לוד, רמלה ויפו.

איוב קרא: יש לי הרגשה, שדוקא בערים הללו יש עלייה בשימוש בסחר בסמים ובכל מה שמשתמע מסוגיית הסמים.

איוב קרא: אני פעם רוצה ללמוד זאת, כדי להעביר לציבור את התרשמותנו, למה דווקא בערים כאלה מעורבות השימוש בסמים או העליה בו מורגשים הרבה יותר מאשר בערים יהודיות נטו.

איוב קרא: יכול להיות שאני טועה, אך על-פי הנתונים שיש לי מורגשת כל הזמן עלייה בסוגיה הזאת.

איוב קרא: מה הסיבות למצב הזה?

איוב קרא: כיצד אפשר להביא למצב שהדבר הזה ישתנה?

איוב קרא: אני יודע שיש מלחמה ונעשית עבודה גדולה בערים הללו מצד משטרת ישראל לפחות בתקופה האחרונה, אבל אני חושב שלא מספיק בראייה של מה שצריך לעשות.

איוב קרא: המשטרה עושה את המכסימום, אבל, לדעתי, לא מרגישים ירידה דראסטית בעניין הזה.

איוב קרא: אני שמח שנמצא לידי סגן השר לביטחון פנים, חבר-הכנסת יעקב אדרי וקציני משטרה.

איוב קרא: יחד עם משרדי הממשלה ונציגי המשרדים השונים שהגיעו לפה ננסה ללבן זאת ולהגיע לאיזה שהן המלצות שלדעתי חשובות להמשך הדרך ולמאבק הזה.

איוב קרא: סגן השר יעקב אדרי, פתח בדברים ותן לנו סקירה על הקונצפציה הזאת.

איוב קרא: מה, לדעתך, אפשר לעשות?

יעקב אדרי: אכן יש בעיות מיוחדות ואפיונים מיוחדים בערים המעורבות.

יעקב אדרי: זה לא אומר שבשאר היישובים אין לנו את הבעיה הזאת, ומותר לי להגיד זאת גם כראש עיר עד לא מזמן.

יעקב אדרי: הבעיה קיימת כמעט בכל היישובים בארץ אם לא בכולם.

יעקב אדרי: שלוש הערים הערים האלה מאופיינות באוכלוסיה מעורבת, בשכונות מצוקה קשות, ונשמע יותר פרטים מקציני המשטרה שיושבים איתנו.

יעקב אדרי: אתחיל מהסוף ואציין שבעקבות החלטת ראש הממשלה על טיפול נקודתי בשתי ערים, עכו ולוד, המשטרה עובדת שם בצורה מאד יסודית ורצינית, ונשמע פרטים.

יעקב אדרי: התהליך ארוך מאד.

יעקב אדרי: כשסוגרים תחנה, לפעמים נפתחות שתיים.

יעקב אדרי: אבל, אפשר להגיד שזו הפעם הראשונה שנעשה טיפול יסודי.

יעקב אדרי: לצורך עניין זה אנו גם עושים איזה שהוא טיפול מערכתי.

יעקב אדרי: זה לא רק נושא הסמים, אלא יש גם את נושא אכיפת ההריסה שלפעמים כרוך יחד במקומות בהם מוכרים את הסמים.

יעקב אדרי: זו פעם ראשונה שהרסו ממש מבנים שלמים בגלל שאלה מקומות שמיועדים למכירת סמים וגם מקומות שהיו ללא רשיון בנייה.

יעקב אדרי: גם הרשות למלחמה בסמים כבר בפנים והיא שותפה.

יעקב אדרי: לא מזמן תיקצבנו בצורה משותפת, כל אחד מצידו, את הנושא הזה, על מנת שיהיה טיפול.

יעקב אדרי: יהיו יותר מדריכים ויותר עובדים, וגם על זה נשמע מהרשות למלחמה בסמים.

יעקב אדרי: אני מקווה, שבסופו של דבר הטיפול המערכתי יניב תוצאות.

יעקב אדרי: קשה מאד לחסל את כל בעיית הסמים, אבל שכאשר גם בשלוש הערים האלה ישתפר המצב הכלכלי, שהוא גם חלק מהנושא, והאכיפה תיעשה בצורה קשה נגד כל הסוחרים ונגד כל הבעייתיות המיוחדת כששם למעשה מתרכזות משפחות אלימות מאד עם מאפיינים אלימים מאד, וכאשר גם בבתי-המשפט נושא האכיפה ירתיע, אני מקווה מאד שכולם ירגישו הקלה בפרט ביישובים האלה.

יעקב אדרי: חיסול התופעה - אני לא מתיימר והמשטרה לא מתיימרת לזה, אבל אני חושב שבפעם הראשונה אנו בכיוון הנכון בנושא הזה.

יעקב אדרי: אני חבר הוועדה ולא יצא לי עד היום לבקר ביישובים, לראות את הבעיות מקרוב ולשמוע את ראשי העיר שנבחרו זה עתה בפעם נוספת.

יעקב אדרי: בלוד ובעכו יש ראשי עיר חדשים.

יעקב אדרי: כדאי לראות את הדברים מקרוב.

יעקב אדרי: אם מותר לי להגיד - אנו אחרי בחירות, וזה לא יישמע כתשדיר בחירות - ברמלה יש לנו ראש עיר מצויין שמוביל את העסק נכון.

יעקב אדרי: אם נצליח להביא את המצב בשתי הערים האחרות כפי שיש ברמלה, אני חושב שעשינו עבודה טובה.

יעקב אדרי: כאמור, פרטים נשמע גם מהמשטרה.

יעקב אדרי: דובר: מה עם תל-אביב-יפו?

יעקב אדרי: בכל מקום יש בעיה.

יעקב אדרי: כרגע, מדובר על שלוש הערים.

איוב קרא: אנו מבקשים מרמ"ח שיטור קהילתי סקירה כללית על כל הערים המעורבות.

איוב קרא: כיצד, לדעתך, צריך לעשות זאת?

איוב קרא: מה חסר ומה צריך להמליץ לעשות, כדי למגר או להביא לירידה דראסטית בסוגיית הסמים?

נצ"מ עמוס בר: לא אכנס לנתוני כל מקום, כי אין לי אותם.

נצ"מ עמוס בר: יש כאן נציגים של האח"ק שיתנו לך את הנתונים לגבי היקף הסמים בארץ.

איוב קרא: הם יתייחסו לזה אחר כך וזה יהיה פרטני לגבי כל עיר, ואתה תציג זאת יותר באופן כללי.

נצ"מ עמוס בר: צריך לזכור שעבירת סמים היא עבירת חשיפה, שמשמעותה היא שללא מודיעין וללא טיפול אינך יודע על קיומה.

נצ"מ עמוס בר: זה נכון לגבי זנות, לגבי שוחד וגם לגבי סמים.

נצ"מ עמוס בר: אם אתה רואה, מבחינה סטטיסטית, עליה בכמות תיקי הסמים מבחינת סחר, שימוש וכו', המשמעות היא שאותה תחנה משקיעה יותר בנושא סמים.

נצ"מ עמוס בר: לכאורה, תחנה שיש בה ירידה בכמות התיקים נלחמת כאילו פחות בנושא סמים, כי העבירה קיימת אלא שזה רק עניין של חשיפה.

נצ"מ עמוס בר: זה מבחינת הנתונים הסטטיסטיים, ואני אומר זאת כדי שזה לא יטעה: מבחינת זה שאם אתה רואה בעיר מסוימת עליה בשימוש ובסחר בסמים, צריך שזה לא יטעה מישהו והוא יחשוב שעכשיו יש פה עליה בסמים.

נצ"מ עמוס בר: לא זה המדד.

מוחמד ברכה: האם במשטרה אין צפי לתופעה?

מוחמד ברכה: האם רק כשהתופעה נופלת עלינו אנו מטפלים בה?

מוחמד ברכה: האם אין ראיה איפה המוקדים בהם הדבר יכול להתעורר?

מוחמד ברכה: מה שאתה אומר בעצם הוא שזו מכה מהשמים וכשזה נופל אנו מטפלים בזה.

יעקב אדרי: זה לא מה שהוא אומר.

נצ"מ עמוס בר: זו לא התשובה שנתתי.

נצ"מ עמוס בר: ברגע שאתה רואה עליה בסמים, המשמעות היא שהמשטרה עובדת יותר קשה.

נצ"מ עמוס בר: מחלקת שיטור קהילתי עוסקת בעיקר בנושא מניעה, וזה נכון לגבי נוער.

נצ"מ עמוס בר: אציין במה אנו עוסקים.

נצ"מ עמוס בר: לאח"ק יש את הנתונים לגבי המקומות.

נצ"מ עמוס בר: נמצא כאן קצין אמ"ן של מחוז שפלה שיוכל לתת לך נתונים לגבי איזור רמלה ולוד.

נצ"מ עמוס בר: מבחינתנו, כאמור, אנו עושים פעילות מניעה שכוללת מספר מודלים.

נצ"מ עמוס בר: המודל הראשון שאנו מטפלים בו הוא מודל "בית-ספר בטוח".

נצ"מ עמוס בר: אנו מכסים בלוד תשעה בתי-ספר תיכון כאלה בהיקף של 1,200 תלמידים.

נצ"מ עמוס בר: יש שם הרצאות בנושא מניעת שימוש בסמים, ויש שוטר שצמוד פחות או יותר לבית-הספר והוא איש הקשר ופעם בשבוע לפחות הוא מבקר בבית-הספר ורואה תלמידים.

נצ"מ עמוס בר: היו"ר איוב קרא: מה הוא עושה כשהוא חושד שתלמיד נמצא תחת השפעת סם?

נצ"מ עמוס בר: הוא שוטר והוא מטפל בזה.

נצ"מ עמוס בר: יש מעצר ויש עיכוב, וזה בהתאם לנושא.

נצ"מ עמוס בר: כמובן שאם יש דיווח של המנהל על שימוש בסמים בתוך תחום בית-הספר, זה מופנה ישירות לתחנת המשטרה לטיפול.

נצ"מ עמוס בר: יחידות מניעת עבירות נוער - יש לנו יחידות מתנדבים כאלה בכל הארץ וגם בארבעת המקומות שביקשתם לדבר עליהם.

נצ"מ עמוס בר: בלוד יש לנו 14 מתנדבים כאלה שעוסקים עם הבילוש בנושא מניעת עבירות נוער: סמים, רכוש וכל סוגי העבירות.

נצ"מ עמוס בר: יש לנו פעילות עם נוער מנותק בגני אביב, שזה גם בלוד, ע"י השוטר של מרכז השיטור הקהילתי בשיתוף עם המתנ"ס המקומי.

נצ"מ עמוס בר: יש לנו דברים נוספים בלוד.

נצ"מ עמוס בר: למשל: פעילות שנעשית יחד עם בני העדה האתיופית, יש כ-35 בני-נוער, ויש מודל מנהיגות צעירה בנושא מניעה ומעורבות בחברה.

נצ"מ עמוס בר: כמו כן, מפעילים בני-נוער במסגרת קבוצת כדורגל של מועדון הפועל תל-אביב גם בלוד, והמועדון מונה חמישים ילדים.

נצ"מ עמוס בר: ביפו אנו מפעילים בשלושה מקומות את מודל "בית-ספר בטוח" בעזרת שוטרים קהילתיים.

נצ"מ עמוס בר: מבחינת מתנדבים ביחידות הנוער, יש 16 כאלה ועוד 31 מתנדבים עם הבילוש.

נצ"מ עמוס בר: יש ימע"ר (יחידת מניעת עבירות רכוש) שזה הבילוש, ויש ימע"ן (יחידת מניעת עבירות נוער), ובשתי היחידות יש לנו מתנדבים.

נצ"מ עמוס בר: בסך-הכל, ביפו יש לנו 47 מתנדבים שעוסקים גם בנושא סמים.

נצ"מ עמוס בר: יש לנו פרוייקט "קהילה אכפתית" שזה פרוייקט משותף עם הג'וינט, המשטרה והרשות, ושם אנו עושים הרצאות ופעילות עם בני-נוער.

נצ"מ עמוס בר: יש ביפו את מודל "משמר השכונה".

נצ"מ עמוס בר: דרך אגב, הבאנו לשכונת עג'מי, שם יש מש"ק, ביקור של קצינים מקפריסין שבאו ללמוד נושא של שיטור קהילתי.

נצ"מ עמוס בר: החיבור בין הנוצרים למוסלמים גם בקטע העבירות, בין היתר גם סמים, הוא חיבור מצויין עם השוטר.

נצ"מ עמוס בר: יש שיתוף פעולה הדוק מאד.

נצ"מ עמוס בר: ביפו העתיקה יש פעילות של מתנדבים באיזורים מוכי סמים.

נצ"מ עמוס בר: יש מודל "משמר השכונה" בשיכונים.

נצ"מ עמוס בר: בשיכון חסכון ביפו יש פעילות מתנדבים באיזורים מוכי סמים.

נצ"מ עמוס בר: יש פרוייקט רווחה של העירייה גם ביפו בנושא אילוף כלבים, וזה נעשה עם בני-נוער מנותקים.

נצ"מ עמוס בר: ברמלה אנו מפעילים ארבעה בתי-ספר בטוחים עם 1,500 תלמידים, וגם שם יש שוטר לכל בית-ספר.

נצ"מ עמוס בר: במסגרת קבוצת כדורגל, מועדון הפועל תל-אביב בג'ואריש, יש מועדון שמונה 80 ילדים.

נצ"מ עמוס בר: המש"ק שם עושה פעילות יוצאת מן הכלל.

נצ"מ עמוס בר: הוא מחובר היטב לאוכלוסיה, ויש שם פעילות יפה מאד בעיקר נגד סמים.

נצ"מ עמוס בר: אנו מכירים את ההסטוריה.

נצ"מ עמוס בר: בנושא ימע"ן וימע"ר יש לנו ברמלה ששה מתנדבים שעוסקים בנושא סמים ובילוש.

נצ"מ עמוס בר: בעכו אנו מפעילים ארבעה בתי-ספר בטוחים באמצעות שוטרים קהילתיים.

נצ"מ עמוס בר: יש לנו שם שישה מתנדבים שעוסקים בנושא ימע"ן וימע"ר, כלומר בבילוש ובסמים.

נצ"מ עמוס בר: המש"קים שם קיבלו יעדים ממפקד התחנה וממפקד המרחב לתפוס סמים ולהעלות ב-100% את תפיסות הסמים.

נצ"מ עמוס בר: לפי הנתונים, רק מרכזי השיטור הקהילתיים, רק השוטרים הקהילתיים, העלו את התפיסות מ-6 תפיסות אישיות שלהם ל-30 תפיסות, שזו עליה של מאות אחוזים.

נצ"מ עמוס בר: בעכו יש מודל של תפיסת חניונים, שמשמעו מניעת גניבות מכלי רכב בחניונים.

נצ"מ עמוס בר: מגיעה קבוצה, עושה תצפיות ומארבים על חניונים למניעת העבירות ולתפיסת סמים, וזאת גם באתרי בילוי, כולל בקניונים ובחופי הים.

נצ"מ עמוס בר: במכללת גליל מערבי פועל בקמפוס משמר השכונה עם 50 מתנדבים סטודנטים שעוסקים בתחום מניעת הפשיעה והסמים.

נצ"מ עמוס בר: יש לנו שותפויות טובות עם מציל"ה, עם הרשויות המקומיות, עם הרשות למלחמה בסמים ועם "אל-סם", ובאיזור הצפון - עם עמותת "יוזמות קרן אברהם".

נצ"מ עמוס בר: עם אותה עמותת "יוזמות קרן אברהם" אנו מתכוונים גם לרדת למגזר הבדואי, כלומר לעשות פעילות לא רק בצפון אלא גם בדרום גם בעניין הנוער.

נצ"מ עמוס בר: יש פעילות עניפה מאד בנושא הנוער בעניין הזה.

נצ"מ עמוס בר: אלה דבריי, ולאחר ששמעת את המעט ממני אני ממליץ שתשמע נתונים משאר הקצינים.

איוב קרא: סגן ניצב אהרון ולריולה, תן לנו יותר נתונים.

איוב קרא: אני יודע שבתקופה האחרונה היה נסיון להשקיע ולתת 'פּוּש' לסוגייה הזאת לפחות בלוד וברמלה וגם קצת בעכו.

נצ"מ אהרון ולריולה: אני ראש מפלג סמים ביחידה המרכזית בתל-אביב, ואני יכול לדבר על תל-אביב.

איוב קרא: תן לנו נתונים לגבי יפו.

איוב קרא: מה נעשה בשנה ובשנתיים האחרונות?

איוב קרא: היה נסיון לגבות זאת חזק, כדי להוריד זאת בצורה דראסטית.

נצ"מ אהרון ולריולה: אני מתנצל שאין בידי נתונים.

נצ"מ אהרון ולריולה: קיבלתי את ההזמנה רק אתמול אחר הצהריים.

נצ"מ אהרון ולריולה: בנוסף, אנו לא עושים התפלגות כלשהי בין דתות ומגזרים שונים.

איוב קרא: אתה יכול לדבר על יפו באופן כללי.

נצ"מ אהרון ולריולה: אני יכול להגיד, חד-משמעית, שאין הבדל בין יפו לתל-אביב, הרצליה, בת-ים או חולון, כל ערי הלווין של תל אביבי, מבחינת הסחר בסמים או השימוש בהם.

נצ"מ אהרון ולריולה: השימוש בסמים חוצה גבולות, אמונות, דתות וכל מה שתרצו.

נצ"מ אהרון ולריולה: זה עסק כלכלי נטו, וכרוך בזה הרבה מאד כסף.

נצ"מ אהרון ולריולה: מתח הרווחים שם עצום ומפתה.

נצ"מ אהרון ולריולה: לצערי הרב, במה שהיה עד לא מזמן כוח הרתעה מסויים בנושא הזה, תחום הענישה - ואני מדבר על בגירים ולא על קטינים, שכן בנושא הקטינים המדיניות קצת שונה - גם פה אנו נוחלים מפלה כלומר בנושא ההרתעה.

יעקב אדרי: לגבי הענישה של בתי-המשפט, אינני רוצה להתבטא בחריפות.

מוחמד ברכה: האם אלה עונשי מינימום?

יעקב אדרי: יש עונשים קלים מאד.

יעקב אדרי: מוחמד ברכה: זה בידינו.

יעקב אדרי: נכון.

יעקב אדרי: צריך לעשות עונשי מינימום בנושא הסמים.

יעקב אדרי: אני הולך לטפל בזה.

מוחמד ברכה: וזאת, במיוחד לגבי שידול נערים וקטינים.

איוב קרא: תמליצו.

יעקב אדרי: הכל.

איוב קרא: בין היתר, אני רוצה שהמשטרה שתכוון אותנו, אם צריך, לחקיקה, כדי שנוכל ליזום דברים.

איוב קרא: אחת הסיבות שיושבים פה היא כדי לעזור לכם, לנו ולציבור למגר את התופעה הזאת בכל דרך.

נצ"מ אהרון ולריולה: אני יכול לספק בעתיד נתונים ודוגמאות על סוחרי סמים שאני אישית עובד עליהם שנים.

נצ"מ אהרון ולריולה: הם נכנסים, באים ויוצאים מבתי-סוהר, ודבר לא משתנה.

נצ"מ אהרון ולריולה: כמו כן, אני יכול לספק דוגמאות על סוחרים כבדים מאד שהיחידה שלי, אישית, תפסה, ואנו מדברים על עונשים מגוחכים של חודשים ספורים בבית-סוהר.

נצ"מ אהרון ולריולה: לצערי הרב, וקשה לי להגיד זאת, משתלם להיות סוחר סמים.

מוחמד ברכה: אתה אומר שזה משתלם עם העונשים.

מוחמד ברכה: אדם יכול להיות שם שנה או שנתיים ולצאת.

נצ"מ אהרון ולריולה: ברוב המקרים זה גם הרבה פחות מזה.

יעקב אדרי: עד שהמשטרה מצליחה לתפוס מישהו ולהביא את הראיות, ועובדים על כך כל כך הרבה, ובסוף בית-המשפט פוסק משהו אחר.

נצ"מ אהרון ולריולה: לגבי יפו, בעבר, היו תחנות סמים קלאסיות.

נצ"מ אהרון ולריולה: תחנת סמים קלאסית היא שיש בית אליו באים משתמשים וקונים סמים.

נצ"מ אהרון ולריולה: היום, זה התפתח ואין צורך להגיע לנקודה מסויימת, אלא מרימים טלפון, מזמינים מה שרוצים וזה מגיע הביתה באותה עלות.

נצ"מ אהרון ולריולה: זה בפירוש שירות TAKE AWAY.

איוב קרא: איך מתמודדים עם הדבר הזה?

איוב קרא: נצ"מ אהרון ולריולה: אנו מתמודדים יפה מאד.

איוב קרא: האם זה נכון שאתם מתמקדים בעיקר בסוחרים ושאתם כמעט לא נוגעים בשימוש?

נצ"מ אהרון ולריולה: ביחידה המרכזית יש את יחידות המרחבים שמטפלים עד רמה מסויימת.

נצ"מ אהרון ולריולה: היחידה המרכזית מטפלת ברמות הגבוהות יותר על-פי סדרי עדיפות של ייבוא וייצור, סוחרים כבדים מאד או מפיצים.

נצ"מ אהרון ולריולה: לגבי רמת השימוש, אישית אינני רואה במשתמשים עבריינים.

נצ"מ אהרון ולריולה: אין לנו את היכולת לטפל בכל המשתמשים.

נצ"מ אהרון ולריולה: מדברים על סכומים אדירים מאד של משתמשים, ואין למשטרה יכולת.

נצ"מ אהרון ולריולה: גם החוק שונה לגבי המשתמשים, למשל: אין סמכות מעצר כלפי משתמש.

מוחמד ברכה: תייבש את הביצה - יהיו פחות זבובים.

יעקב אדרי: לכן, הוא נוגע בסוחרים.

נצ"מ אהרון ולריולה: זו הנקודה.

נצ"מ אהרון ולריולה: אנו מטפלים ברובד הסוחרים, ייצור ושימוש, במגמה אם לא לחסל, כמו שאמר חבר-הכנסת, אז לפחות לצמצם או לשמור על סטטוס-קוו.

נצ"מ אהרון ולריולה: זה המינימום.

מוחמד ברכה: איך משפיע הדיון הציבורי בנושא התרת סמים מסויימים?

נצ"מ אהרון ולריולה: יש הטוענים: "למה לא נרשה לאזרח להשתמש בביתו לבד עם עצמו?

נצ"מ אהרון ולריולה: יגלגל לעצמו סיגריה, ולא קרה שום אסון".

נצ"מ אהרון ולריולה: אני ואתה נלך להשתמש בבית אצלי או אצלך בסיגריית חשיש או מריחואנה, ואחד משנינו צריך לחזור הביתה ולנהוג במכונית?

נצ"מ אהרון ולריולה: ! נניח, שאני דורס ילד של מישהו אחר, כי יש השפעות לחשיש וגם למריחואנה.

מוחמד ברכה: אני מדבר בהקשר של תפוצת שימוש בסמים, ולא על ההשלכות החברתיות השונות כולל תאונות דרכים וכו'.

נצ"מ אהרון ולריולה: האם אתה מדבר על אישור סוג מסויים לגיל מסויים ומעלה?

נצ"מ אהרון ולריולה: אני עונה על זה.

יעקב אדרי: זה מתחיל בזה וממשיך הלאה.

יעקב אדרי: דוברת: אתה אומר שיהיו יותר משתמשים.

נצ"מ אהרון ולריולה: אנו נאשר לבוגרים להשתמש בסמים, ואותם בוגרים, שמשתמשים בסמים, יוצאים החוצה לנהוג במכונית והורגים את ילדינו חד וחלק.

נצ"מ אהרון ולריולה: אני רואה את המסוממים האלה שנוסעים על הכביש, והם הורגים את הילדים שלנו.

איוב קרא: לגבי השימוש, אני מבין מדבריך שזה לא בסדר-היום שלכם אלא בעיקר סוחרי סמים.

נצ"מ אהרון ולריולה: אצלנו, ביחידה המרכזית בתל-אביב, אכן.

נצ"מ עמוס בר: מתח הרווחים - אם אתה קונה היום קילוגרם הרואין בדרום לבנון, אני מניח שהמחיר הוא סביב 5,000 דולר.

נצ"מ עמוס בר: שווי הקילוגרם הזה באמצע דיזנגוף הוא 50 אלף דולר.

נצ"מ עמוס בר: כל גרם של הירואין מחלקים ל-11 מנות שכל אחת היא בערך 0.09 גרם, וכל מנה שווה 100 שקל.

נצ"מ עמוס בר: אם תעשה את הכפולות של אותו קילוגרם ב-100 שקל, תגיע ל-1.1 מליון שקל רווח ברוטו על כל קילוגרם, וזאת ללא עירבוב.

נצ"מ עמוס בר: אם עירבבתי קילוגרם נוסף, זה שווה 2.2 מליון שקל.

נצ"מ עמוס בר: אם הרווחתי מינימום 1.1 מליון שקל והורדתי את ה-5,000 דולר ואת ה-50 אלף דולר, תבין מבחינת הרווחים איפה זה עומד על כל קילוגרם.

נצ"מ עמוס בר: תחשוב כמה קילוגרמים נכנסים וכמה המשטרה תופסת, ואז תבין איפה השוק השחור 'מתפוצץ' לך בקטע של כספי הסמים.

נצ"מ עמוס בר: תראה את שרשרת אכיפת החוק במדינה - המשטרה, הפרקליטות, בתי-המשפט ובית הסוהר - כשרשרת או כלולאות מחוברות.

נצ"מ עמוס בר: המשטרה יכולה לעבוד קשה מאד.

נצ"מ עמוס בר: ברגע שהפרקליטות תסגור עיסקה והעונש שהיא תלך איתו יהיה עונש חלש, העבריין הרויח.

נצ"מ עמוס בר: הלכה הפרקליטות איתנו והיתה איתנו בנהיגה ביד קשה עם אותו עבריין, הוא מגיע לבית-המשפט.

נצ"מ עמוס בר: לדוגמא: אם אתה מפעיל סוכן בשטח שמפיל עשרה סוחרים והעונש על סחר בסמים הוא עד 20 שנה, העונשים שרצים הם בין על-תנאי ועד שלוש שנים.

יעקב אדרי: כי אין עונשי מינימום.

נצ"מ עמוס בר: נכון.

איוב קרא: מהו, להערכתך, עונש מינימום סביר?

יעקב אדרי: חמש שנים.

נצ"מ עמוס בר: דעתי האישית לגבי סחר הוא שעונש המינימום שצריך להיות הוא בין 3 ל-5 שנים.

דובר: השאלה היא האם המדינה תהיה ערוכה לקלוט את כל הסוחרים האלה.

נצ"מ עמוס בר: תיכף נגיע לזה.

יעקב אדרי: זו לא הסיבה.

איוב קרא: יש ארבע שנים ויורד לו חצי או שליש, ומה נשאר לו?

נצ"מ עמוס בר: השרשרת הנוספת היא בתי-הסוהר.

נצ"מ עמוס בר: צריך לזכור שיש עוד שני דברים שקשורים לבית-הסוהר: האחד - בתי-המעצר, והשני - בתי-הסוהר.

נצ"מ עמוס בר: אם היום שוכבים על הרצפה מאות עצורים ואסירים בגלל חוסר מקום, זו בעיה מצטברת שבית-המשפט מתחשב בה.

נצ"מ עמוס בר: יש הרבה שחרורים כתוצאה מזה.

יעקב אדרי: דרך אגב, לא בגלל זה.

יעקב אדרי: גם כשהיו מקומות, הענישה היתה בערך אותו דבר.

יעקב אדרי: בעיית המקומות הולכת להיפתר.

יעקב אדרי: יש תקווה שהיא הולכת להיפתר.

איוב קרא: סגן ניצב אבי אזולאי, תן לנו נתונים לגבי עכו.

איוב קרא: אני מודאג מאד ממה שקורה שם.

איוב קרא: היו אלי הרבה פניות מתושבי עכו, לפחות הערבים.

סנ"צ אבי אזולאי: אני מפקד התחנה בעכו.

סנ"צ אבי אזולאי: נושא הלחימה בפשיעה בכלל בעכו ובנושא הסמים קיבל תפנית בשנתיים האחרונות בהתערבות ראש הממשלה.

סנ"צ אבי אזולאי: התחנה מצביעה על עלייה בתפיסות סמים.

סנ"צ אבי אזולאי: התחנה לקחה לעצמה יעד גם בנושא השימוש ולא רק בנושא סחר.

סנ"צ אבי אזולאי: אנו עוסקים בעיקר בנושא השימוש והאחזקה.

סנ"צ אבי אזולאי: אנו בעליה בתפיסת משתמשים, ודרכם אנו גם מורידים את הפשיעה של גניבות מכלי רכב.

סנ"צ אבי אזולאי: אנו יודעים שהנרקומן, שמחפש את הכסף ואין לו בבית, הולך לחניון, גונב ופורץ.

סנ"צ אבי אזולאי: כך אנו מורידים את הפשיעה בכלל בעיר.

איוב קרא: אני מבקש נתונים לגבי 2003.

סנ"צ אבי אזולאי: לגבי שימוש, בכל שנת 2002 נפתחו בתחנת עכו 393 תיקים.

סנ"צ אבי אזולאי: כרגע, אנו עומדים על 400 תיקים, והשנה עדיין לא הסתיימה.

סנ"צ אבי אזולאי: מדובר על אחזקה.

סנ"צ אבי אזולאי: לגבי גידול סמים, שזה בדרך-כלל שתילים, יש עלייה אם כי עליה קטנה.

סנ"צ אבי אזולאי: בכל שנת 2002 נפתחו שמונה תיקים, ואנו עומדים על תשעה תיקים.

סנ"צ אבי אזולאי: לגבי אחזקת סמים שלא לצריכה עצמית, שזה אנשים שעדיין לא הפעילו תחנת סמים אבל אדם קונה לעצמו 4-5 מנות ונותן לחבר או לחבורתו - זה לא תחנת סמים אבל זה אחד שקונה לעצמו יותר ומחלק לחבריו - אנו בעליה.

סנ"צ אבי אזולאי: אם ב-2002 נפתחו 151 תיקים, אנו עומדים החודש על 187.

סנ"צ אבי אזולאי: לגבי סחר בסמים, אנו בירידה.

סנ"צ אבי אזולאי: 'התלבשנו' על תחנות סמים.

סנ"צ אבי אזולאי: היתה תחרות בעכו בין העיר לעכו העתיקה לגבי מי פותח יותר תחנות סמים, וכמעט בכל רחוב היתה תחנת סמים.

סנ"צ אבי אזולאי: היום, כמעט ואין תחנות סמים בעיר, ובעכו העתיקה זה ירד באחוזים גבוהים מאד כי יש נוכחות שוטרים בשטח.

סנ"צ אבי אזולאי: הקהילה רואה את השוטרים ברחוב, ויש הרבה שיתוף פעולה.

סנ"צ אבי אזולאי: פר סוחרי סמים - עשינו שני מבצעים גדולים מאד בעכו ונתפסו כלי-רכב והרבה כספים, והיום זה עדיין במשפט ובתהליך של חילוט לטובת המדינה.

סנ"צ אבי אזולאי: המשפט ארוך ולא קל, וזה גם חלק מהנושא.

סנ"צ אבי אזולאי: בסוף הם עושים עיסקה עם הפרקליטות כדי לא להמשיך את כל הסחבת הזאת, והעונשים קלים מאד.

סנ"צ אבי אזולאי: אם בעבר היו מגיעים מצור-שלום, מהקריות ומהכפרים לעכו, היום אין דבר כזה וזה בדיוק הפוך.

סנ"צ אבי אזולאי: הם יוצאים מהעיר לחפש את הסמים בחוץ.

איוב קרא: האם אתה יכול להגיד איפה הם בעיקר המוקדים?

סנ"צ אבי אזולאי: בעיקר בכפר מכר-ג'דידה.

סנ"צ אבי אזולאי: היום, אני יותר צריך את הטיפול בכפר מכר-ג'דידה כי זה גם באחריות שלי ואינני יכול להתעלם.

סנ"צ אבי אזולאי: גם שם אני נלחם בתיקי הסמים ובסחר.

סנ"צ אבי אזולאי: עיקר תחנות הסמים הם עכשיו בכפרים.

סנ"צ אבי אזולאי: מגיעים למכר-ג'דידה, לכפר יאסיף, לאבו-סנאן ולכפר ירקא.

סנ"צ אבי אזולאי: אבל, זה בעיקר מכר-ג'דידה.

סנ"צ אבי אזולאי: זה חלק של עכו שגרים שם ויש שם את השיכונים, וזה איזור בעייתי.

דובר: אנשי עכו לשעבר.

סנ"צ אבי אזולאי: אני מזמין אתכם להסתובב בעכו העתיקה כדי להבין זאת.

סנ"צ אבי אזולאי: המקום צפוף מאד, בעיות התושבים קשות מאד והעוני קשה.

איוב קרא: מה, לדעתך, צריך לעשות באזור מכר-ג'דידה כדי שגם שם זה יירד?

סנ"צ אבי אזולאי: אנו עובדים גם שם וגם שם.

סנ"צ אבי אזולאי: צריך להמשיך לעשות.

איוב קרא: מה צריך לעשות?

איוב קרא: אולי אין שם משאבים של עכו.

סנ"צ אבי אזולאי: מה שצריך לעשות בעכו.

סנ"צ אבי אזולאי: לדעתי, הטיפול הוא שאתה תופס את הנרקומן עם הסמים, חוקר אותו ופותח לו תיק ומשחרר אותו ואין לו מה לעשות.

סנ"צ אבי אזולאי: הטיפול שלאחר מכן הוא הבעיה של בני-הנוער והנרקומנים, שאין מה לעשות איתם בעיר.

סנ"צ אבי אזולאי: אם נער משתמש בסם ואתה מעביר אותו לרווחה ומנסה לטפל בו- - -

איוב קרא: בניגוד ליפו, אצלכם יש טיפול במשתמשים.

סנ"צ אבי אזולאי: יש טיפול במשתמשים, ואנו גם מגיעים לנערים בבתי-ספר.

סנ"צ אבי אזולאי: איננו פותחים לנערים תיקים פליליים בפעמים הראשונה והשניה.

סנ"צ אבי אזולאי: אנו בודקים עם המשפחה, ובדרך-כלל אנו משתפים פעולה עם ההורים ועם בתי-הספר כדי לא לסבך את הנער.

סנ"צ אבי אזולאי: אנו יודעים לסמן נערים בעייתיים ואיתם אנו עובדים מול העירייה.

סנ"צ אבי אזולאי: שוב, הבעיה היא שכמשטרה "מה אחרי?" זו לא בעיה שלנו, וזה חסר.

דוברת: אבל, במכר-ג'דידה יש יחידה ויש טיפול בילדי מכורים.

דוברת: למיטב ידיעתי, יש שם הרבה מאד עבודה בנושא הטיפול.

סנ"צ אבי אזולאי: אינני אומר שאין עבודה.

סנ"צ אבי אזולאי: אני אומר שזה לא מספיק.

דוברת: זה אף פעם לא מספיק.

סנ"צ אבי אזולאי: אני אומר שזה לא מספיק.

סנ"צ אבי אזולאי: בעיר בעכו במיוחד אינני רואה שזה מספיק.

איוב קרא: וזאת, למרות הגיבוי שקיבלתם.

סנ"צ אבי אזולאי: במשטרה אתה רואה את העשייה.

סנ"צ אבי אזולאי: אתה רואה שכבר פוחדים לפתוח תחנות סמים ואתה רואה פחות סוחרי סמים מסתובבים, אבל הלאה - מה עם הנרקומנים?

נסים זאב: סוחרים פחות ומשתמשים יותר.

דובר: האם בעכו יש מציל"ה?

סנ"צ אבי אזולאי: יש משתמשים שהם קבועים, אלא אם כן המערכת מוציאה אותם לגמילה.

נסים זאב: זה לא השפיע ולא צמצם את מספר המשתמשים.

נסים זאב: אין לזה השפעה ישירה.

סנ"צ אבי אזולאי: כל עוד אין מערכת שיקום שתוציא אותם מהמעגל הזה, הם תמיד יחזרו.

סנ"צ אבי אזולאי: זאת הבעיה העיקרית שלנו.

סנ"צ אבי אזולאי: בני-נוער - לגבי אחזקה ושימוש, בשנת 2002 פתחנו 82 תיקים, ובשנת 2003 פתחנו 103 תיקים.

סנ"צ אבי אזולאי: גם כאן יש עליה.

סנ"צ אבי אזולאי: היה לנו בעכו נער בגיל 13 שכבר היה מזריק לעצמו, שגם אביו נרקומן.

סנ"צ אבי אזולאי: בסחר בסמים אנו בעליה גדולה מאד גם בנושא הנוער.

סנ"צ אבי אזולאי: משני תיקים ב-2002 הגענו לעשרה תיקים.

סנ"צ אבי אזולאי: מדובר בסחר בסמים של נערים שמוכרים.

איוב קרא: האם הם בלדרים?

איוב קרא: הם בלדרים.

דוברת: מדובר בצריכה עצמית.

יעקב אדרי: סוחר קטן.

סנ"צ אבי אזולאי: כמו שאמרתי, נער קונה לעצמו כמות גדולה של גראס ומוכר לחבריו.

סנ"צ אבי אזולאי: זה בעיקר בני-הנוער שמוכרים זה לזה במקומות בילוי.

סנ"צ אבי אזולאי: בעיה נוספת בעיר עכו היא שאין מקומות בילוי לנערים.

סנ"צ אבי אזולאי: הייתי אתמול בפגישה עם ראש העיר החדש שנבחר, מר לנקרי, והראיתי לו את הבעיות הקיימות.

יעקב אדרי: האם יש בעיר מספיק מתקני ספורט?

סנ"צ אבי אזולאי: יש מתקני ספורט, אבל בני-הנוער כל היום בחוץ אחרי הלימודים.

סנ"צ אבי אזולאי: הם גורמים לנזק.

סנ"צ אבי אזולאי: צריך שמישהו יעסיק אותם בשעות הפנאי.

סנ"צ אבי אזולאי: זה אותו דבר גם במגזר הערבי וגם במגזר היהודי.

סנ"צ אבי אזולאי: ברמת התחנה אנו עושים הכל ומשקיעים, ואנו רואים את התפנית.

סנ"צ אבי אזולאי: עובדה שלא באים מכיוון חיפה והקריות לעכו.

סנ"צ אבי אזולאי: כל נרקומן שמגיע לעיר, במיוחד לעכו העתיקה, סביר להניח שהוא ייתפס עם הסם.

מוחמד ברכה: המשטרה נמצאת בצומת מאד קשה.

מוחמד ברכה: לפני שנכנסים לסמים אין מסגרות שיקחו את הילדים ויטפלו בהם, ואחרי שנכנסים לסמים אין מסגרות שיטפלו בהם, ואתם נמצאים באמצע.

מוחמד ברכה: הבעיה היא לא בהרתעה ובענישה.

נצ"מ אבי אזולאי: זאת הבעיה.

נצ"מ אבי אזולאי: המשטרה עושה את העבודה ואני מרגיש זאת.

נצ"מ אבי אזולאי: אנו עושים המון.

נצ"מ אבי אזולאי: הבעיה העיקרית היא מה לפני ומה אחרי: איך הוא לא יגיע לזה?

נצ"מ אבי אזולאי: ואם הוא כבר הגיע לזה - איך לגרום שלא יחזור לזה?

נצ"מ אבי אזולאי: היו"ר איוב קרא: קצינת מדור חקירות, שלי דלל, תתייחסי לעניין הזה.

רפ"ק שלי דלל: האם קיבלתם את הנתונים המספריים ששלחנו לוועדה?

איוב קרא: זה חשוב לפרוטוקול.

איוב קרא: את יכולה לחזור על הנתונים לגבי 2003.

איוב קרא: ראיתי שיש את נתוני 2002.

רפ"ק שלי דלל: יש לי השוואה עם שנים אחורה, ונדבר קצת על יפו.

רפ"ק שלי דלל: ראש מפלג סמים דיבר על פעילות הימ"ר.

רפ"ק שלי דלל: התחנה עצמה, מרחב יפתח, מטפל בשימוש ברחוב גם בתחנת סמים.

רפ"ק שלי דלל: לא הרבה, אלא בתחנות הקטנות.

מוחמד ברכה: סליחה על הבורות, אך מה זה מרחב יפתח?

רפ"ק שלי דלל: זה מרחב האחראי על יפו, תחנה המרכזית ושכונת התקוה.

רפ"ק שלי דלל: יפו היא רק חלק מהעניין.

רפ"ק שלי דלל: עד לפני שנתיים זו היתה תחנת יפו, ואיחדו אותם ועכשיו זה מרחב.

איוב קרא: יפו לא נשאר מרחב לבד עכשיו?

איוב קרא: האם פיצלו אותו?

איוב קרא: עכשיו, יהיו שני מרחבים.

רפ"ק שלי דלל: יפו ושכונות דרום תל-אביב.

רפ"ק שלי דלל: המגמה לאורך השנים, 1999-2002, היא מגמת ירידה בכל הנושאים: בשימוש ובסחר בסמים.

רפ"ק שלי דלל: ב-2003 רואים שהמגמה נמשכת.

איוב קרא: מגמת ירידה.

רפ"ק שלי דלל: היא סטטית.

רפ"ק שלי דלל: אם בכל 2002 נפתחו 1,582 תיקים על שימוש, על סחר, על גידול ועל כל עבירות הסמים, אזי ב-2003 יש 993 תיקים.

איוב קרא: זו ירידה.

מוחמד ברכה: זה שתופסים פחות זה לא אומר שיש ירידה.

יעקב אדרי: כן.

יעקב אדרי: לפעמים, הנתונים מטעים.

רפ"ק שלי דלל: חשוב להדגיש מה שאמרנו קודם: כל נושא תיקי סמים זה עבודה של המשטרה.

רפ"ק שלי דלל: זה לא אומר שאם ביפו יש 900 תיקים אז רק 900 אנשים משתמשים או סוחרים בסמים.

רפ"ק שלי דלל: זה מה שהמשטרה עבדה, וזה מה שהמשטרה גילתה.

רפ"ק שלי דלל: בדרך-כלל, המשטרה מגלה ממוצע של 10% ממה שבעצם יש.

רפ"ק שלי דלל: אל תתפוס אותי במלה ויופיעו פרסומים.

נסים זאב: זה אסון לאומי.

נסים זאב: זה אסון חברתי גדול.

רפ"ק שלי דלל: חייבים גם לזכור שהעשייה של היחידה היא לא רק העשייה של השוטרים בשטח אלא גם הלאה.

רפ"ק שלי דלל: הסמים עוברים לבדיקות במעבדה, שגם שם בשנים האחרונות היתה קצת בעיה תקציבית אבל עכשיו היא נפתרה ע"י הוצאת הנושא לבודקים.

רפ"ק שלי דלל: יש את כל נושא התביעות וכל נושא בתי-המשפט, כמו שאמרו פה, ההרתעה שלנו, ובעצם המשטרה היא גוף אחד שנמצא במערכת כוללת כשהעשיה של המשטרה היא עשייה של חשיפה אבל היא מושפעת גם מכל מה שקורה מסביב.

רפ"ק שלי דלל: בכל סדר העדיפות של המשטרה, אם אלה בעיות הביטחון ואם אלה הבעיות התקציביות, גם המלחמה בסמים מושפעת מכל המצב של המשטרה.

איוב קרא: האם הוקמו מועדונים ודברים כאלה?

רפ"ק שלי דלל: אינני יכולה להגיד לך.

דובר: אלה לא הקטעים שלנו.

איוב קרא: האם את מרגישה שזה עזר או משהו?

רפ"ק שלי דלל: אינני יכולה להגיד לך.

רפ"ק שלי דלל: אני מאגף החקירות.

דוברת: את זה יאמרו הנציגים של הרשויות המקומיות.

מוחמד ברכה: גם אם זה עזר, 900 שזה 10% זה אומר שחסר כוח-אדם.

מוחמד ברכה: זה מאד מעניין אותי, אך עלי ללכת לישיבת נשיאות הכנסת.

מוחמד ברכה: (חבר-הכנסת מ' ברכה יוצא מחדר הישיבות.

מוחמד ברכה: )

רפ"ק שלי דלל: בתחנת לוד ב-2002 נפתחו 924 תיקים בסך-הכל, והשנה נפתחו כבר 1,030 תיקים.

רפ"ק שלי דלל: כלומר, יש עליה בכמות התיקים שנפתחו בתחנת לוד.

רפ"ק שלי דלל: זה מראה על עשיה של התחנה ושל מחוז מרכז.

רפ"ק שלי דלל: חברי ממחוז מרכז ידבר על זה.

רפ"ק שלי דלל: גם בתחנת רמלה המצב מראה על עליה.

רפ"ק שלי דלל: ב-2002 נפתחו 493 תיקים, ובשנת 2003 עד עכשיו נפתחו 416 תיקים.

רפ"ק שלי דלל: הגשת כתבי-אישום - אין לנו נתונים לגבי כמה כתבי-אישום הורשעו, אלא כמה כתבי-אישום הועברו לתביעה להכנת כתבי-אישום.

רפ"ק שלי דלל: בתחנת עכו ממוצע של 70% מהתיקים מועבר לתביעות, בתחנת לוד - ממוצע של 50%, ואותו דבר ברמלה ובתל-אביב.

יעקב אדרי: מה הסיבה לכך שזה רק באחוזים כאלה?

רפ"ק שלי דלל: לפעמים, יש בעיה עם הראיות.

יעקב אדרי: הרבה פעמים גם אין כוח-אדם שיטפל בכל הסיפור הזה.

רפ"ק שלי דלל: יש גם סדר עדיפות מסויים שהתובעים, הפרקליטות והתביעה, עובדים לפיו.

רפ"ק שלי דלל: כשרוב התיקים הם תיקים של שימוש עצמי, אם לאותו משתמש אין עבר קודם וזו פעם ראשונה שהוא נתפס ומנת הסם היא מנה אחת וכמות הסם קטנה, התיק ייסגר ולא יגיע לכדי כתב-אישום כי בתיעדוף שאנו עושים זה המצב.

יעקב אדרי: אם הוא יגיע בטעות, גם הענישה תהיה מצחיקה.

רפ"ק שלי דלל: יש גם את נושא הענישה.

איוב קרא: אנו נקבל ממשרד המשפטים נתונים קצת סופיים לגבי כתבי-אישום.

רפ"ק שמואל רוזנטל: יש לי הרבה מה להגיד, וצר לי שאני אחרון הדוברים מטעם המשטרה.

רפ"ק שמואל רוזנטל: אני שמח שאתם יושבים ושומעים את הנתונים המועברים לחברי-הכנסת - נתונים של רמלה ולוד.

רפ"ק שמואל רוזנטל: אנו מדברים פה על אופרה אחרת לגמרי.

רפ"ק שמואל רוזנטל: לפני כן אגיד חצי מלה על עצמי.

רפ"ק שמואל רוזנטל: אני אמ"ן שפלה, ולמעשה אני אמון טריטוריאלית על הערים רמלה, לוד, רחובות, ראשון-לציון, מודיעין, שוהם ואיזור קו התפר.

רפ"ק שמואל רוזנטל: הטריטוריה בעייתית, ואנו מתמקדים ברמלה ובלוד.

רפ"ק שמואל רוזנטל: הנתונים מדברים בעד עצמם.

רפ"ק שמואל רוזנטל: כעת פועלות בלוד 38 תחנות סמים.

איוב קרא: האם אין לך נתונים לגבי 2002?

רפ"ק שמואל רוזנטל: אין לי לגבי 2002.

יעקב אדרי: זה חבל, כי אין לנו אפשרות השוואה.

רפ"ק שמואל רוזנטל: קודם כל, הנתונים כנתונים מוחלטים מדברים בעד עצמם.

רפ"ק שמואל רוזנטל: שנית, לגבי 2002, אם זה ממש חשוב לכם, אתן לכם את כל הנתונים.

איוב קרא: אם אתה יכול, תאמר את הנתונים פחות או יותר.

רפ"ק שמואל רוזנטל: הנתונים המוחלטים מדברים על כמות נכבדה ביותר, שזה כמובן איזה שהוא הישג מפוקפק, של תחנות סמים ברמלה ובלוד.

רפ"ק שמואל רוזנטל: אתם יכולים לראות את ההשוואה בין רמלה ללוד, וזה גם משקף את היקף הבעייתיות.

רפ"ק שמואל רוזנטל: ברמלה פועלות שמונה תחנות סמים, ובלוד - 38 תחנות סמים.

רפ"ק שמואל רוזנטל: מתוך 38 התחנות יש 10 כספומטים.

רפ"ק שמואל רוזנטל: מרבים להשתמש במונח "כספומט", ומשמעותו שמדובר ביעד מבוצר, בלי מרכאות, כמו שאנו מכירים מהצבא, שאין יוצא ואין נכנס בו.

רפ"ק שמואל רוזנטל: אין בכלל יכולת גישה כשאנו מדברים על דיני ראיות.

רפ"ק שמואל רוזנטל: יש חור בקיר, מכניסים כסף ומקבלים חומר.

רפ"ק שמואל רוזנטל: אתה יכול לבקש איזה סוג של חומר שאתה מעוניין בו.

רפ"ק שמואל רוזנטל: בנושא הראיות יש בעייתיות ענקית לאסוף אותן.

רפ"ק שמואל רוזנטל: אפרופו מה שהציע סגן השר, אני מנצל את הבמה הזאת ומזמין אתכם כי אין טוב ממראה עיניים.

רפ"ק שמואל רוזנטל: תקבעו את לוח-הזמנים איך שנוח לכם, ואני מוכן לארגן לכם סיור מודרך וענייני.

רפ"ק שמואל רוזנטל: הנהלת הרשות למלחמה בסמים, מר מסינג עם איתן גרוניך, התחילה לפני כחודש- - -

איוב קרא: האם אתה מתכוון לרמלה וללוד?

רפ"ק שמואל רוזנטל: רמלה ולוד, ואנו ניתן דגש ללוד על מנת שתוכלו להתרשם נכונה מהמצב העגום.

רפ"ק שמואל רוזנטל: המצב עגום והוא פונקציה של שני דברים: אחד - היקף הבעיה, ומאידך עם כל הרצון הטוב והמדיניות של השר, המחוז והמרחב, יש מגבלה אובייקטיבית של היכולת לטפל בבעיה.

רפ"ק שמואל רוזנטל: אמשיך בנתונים גם למען אלה שאין להם את הנתונים לפניהם.

רפ"ק שמואל רוזנטל: לגבי תפיסות סמים מינואר השנה עד ספטמבר השנה, ברמלה נתפסו 748 גרם ובלוד - כמעט 20 ק"ג הירואין.

דובר: האם איחדת את הכל ביחד?

דובר: רפ"ק שמואל רוזנטל: קוקאין - ברמלה נתפסו 113 גרם, ובלוד לבד נתפסו למעלה מ-6 ק"ג.

דובר: מריחואנה - ברמלה נתפסו 76 ק"ג, ובלוד לבד נתפסו למעלה מ-80 ק"ג.

דובר: אקסטזי (כדורים) - ברמלה נתפסו 1,012 כדורים, ובלוד נתפסו למעלה מ-10,000 כדורים.

דובר: LCD - ברמלה נתפסו מעט, חמישה בולים, ובלוד נתפסו 3,613.

דובר: חשיש - ברמלה נתפסו למעלה מ-2 ק"ג, ובלוד נתפסו למעלה מ-6 ק"ג.

דובר: פ"א - מדובר על פתיחת תיק חקירה, שלמעשה יש בו בשר מבחינה ראייתית ועכשיו מגבשים את חומר הראיות במטרה להגיש כתב-אישום.

דובר: עשיתי פה התפלגות לסחר ושימוש ביחס לרמלה וללוד.

דובר: בלוד הנתונים משמעותיים הרבה יותר מרמלה, וזו פונקציה שמשקפת: מצד אחד - את רמת הבעיה, ומאידך - את היקף הפעילות והמאמץ שמרכזת המשטרה.

דובר: מפקד המרחב, כמדיניות, מרכז מאמץ של כל היחידות.

נסים זאב: לפי הנתונים, כשאני מסתכל על שימוש, זה כמעט זהה, ובסחר הפער אדיר.

נסים זאב: לוד הפכה למרכז מסחרי לסמים.

דוברת: מה זה "הפכה"?

דוברת: היא כזו כבר שנים.

נסים זאב: מבחינת המשתמשים, זה כמעט אותו דבר.

רפ"ק שמואל רוזנטל: אגע בעניין הסחר.

רפ"ק שמואל רוזנטל: התחלתי להגיד שכמדיניות, פיקוד המרחב היתווה ביצוע לריכוז מאמץ, וזה אומר שכל היחידות המרחביות וכל היחידות המחוזיות כמעט ולבטח תחנת לוד מרכזים מאמץ נגד התופעה.

רפ"ק שמואל רוזנטל: מבחינת מעצרים, יש לשנות יש סטטוסים: עיכוב ומעצר ביחס לסחר ולשימוש, ואתייחס כאן רק למעצרים וגם זה מדבר בעד עצמו.

רפ"ק שמואל רוזנטל: בלוד העשייה רבה יותר, וזו גם פונקציה שמשקפת את רמת הבעיה והיקפה.

רפ"ק שמואל רוזנטל: עשיתי התפלגות ליהודים, ערבים ועולים חדשים, וזה חלק מהמחקר שאנו עושים כדי לדעת איפה אנו הולכים למקד את עיקר הטיפול שלנו.

רפ"ק שמואל רוזנטל: בסופו של דבר, רשמתי לכם כמה אירועים ראויים לציון כפונקציה לעבודה ממוקדת ומודיעין איכותי של המשטרה.

רפ"ק שמואל רוזנטל: אסיים בכלי שנקרא: הסוכנים הסמויים של המשטרה.

רפ"ק שמואל רוזנטל: במהלך השנה הפעלנו סוכן במסגרת מבצע "סוס טרויאני".

רפ"ק שמואל רוזנטל: השתמשנו בשוטר ממוצא מוסלמי, ואחרי תקופה ארוכה הצלחנו להחדירו פנימה לתוך משפחות הפשע, קרי לתוך אלה שמנהלים את הכספומטים.

רפ"ק שמואל רוזנטל: הוא הצליח להגיע לדרג מנהל כספומט, ולמעשה מהקטע שהצלחנו להחדירו פנימה לתוך החומות המבוצרות הוא אסף ראיות ועסק גם בסחר בסמים במטרה להפליל.

רפ"ק שמואל רוזנטל: ביום הפיצוח מוטטנו חמש משפחות פשע, עצרנו 40 גברים מה-LEVEL הבכיר ביותר של הסחר בסמים בלוד, ולמעשה באופן מאד סימלי טרקטורים עלו על כספומטים והרסו אותם.

רפ"ק שמואל רוזנטל: אלה הנתונים.

רפ"ק שמואל רוזנטל: אלה הבעיות.

איוב קרא: מה קורה בקרב בני-נוער?

רפ"ק שמואל רוזנטל: אגע גם בזה.

רפ"ק שמואל רוזנטל: אם יורשה לי, אומר כמה המלצות, ואני מוביל זאת לפתחכם.

רפ"ק שמואל רוזנטל: אתם המקום לשינוי החוקים.

רפ"ק שמואל רוזנטל: כפי שנאמר, אני חושב שצריך לעשות עונש מינימום על סחר בסמים.

רפ"ק שמואל רוזנטל: בארצות-הברית יש שיטה שלגבי מי שמורשע פעם שניה בסחר בסמים אין בכלל שיקול דעת לבית-המשפט, והחוק הוא עונש מינימום.

רפ"ק שמואל רוזנטל: העונש חייב להיות מרתיע, עם כל מצוקת מקומות הכליאה/מעצר בבתי-הסוהר ובבתי-העצורים.

רפ"ק שמואל רוזנטל: לגבי הכספומטים, חייבים לחוקק חוק שיאפשר למשטרה, ולא לגלגל זאת לבית-המשפט כרשות שופטת אלא לקצין משטרה, ברגע שנאספו X ראיות.

רפ"ק שמואל רוזנטל: כלומר, ללכת על העקרון: החור שבקיר מכר - החור ייהרס.

רפ"ק שמואל רוזנטל: בדרך-כלל, יש איזו שהיא סוגיה שמטרידה את מי שלא כל כך מבין איך הדברים עובדים, כי נמנעים מהריסת בתים שגרות בהם משפחות.

רפ"ק שמואל רוזנטל: הם לא משתמשים בבתים, אלא בגדרות שלהם, כלומר בחלק החיצוני של הגדר, בתוך החצר.

רפ"ק שמואל רוזנטל: כספומט זה מבנה מבוצר סגור ולא ניתן להכנס אליו עם טרקטור, ובתוכו מופעל ON LINE מנגל, וברגע שהמשטרה מגיעה ו/או יש חשד שהמשטרה מגיעה, זורקים פנימה את הסמים והכסף ומשמידים ראיות.

רפ"ק שמואל רוזנטל: כך למעשה יכול להגיד האדם שבפנים: "מה אתם רוצים?

רפ"ק שמואל רוזנטל: נכנסתי לישון.

רפ"ק שמואל רוזנטל: אני לא יודע על מה אתם מדברים".

איוב קרא: מה אתה מציע?

איוב קרא: זה בעייתי בעיקר בבתים של ערבים.

דובר: הוא מדבר על הריסת הגדר של החצר של הבית.

רפ"ק שמואל רוזנטל: אדוני, בדיוק כאן הבעייתיות, ותוכל לראות זאת אם תבוא אלינו.

רפ"ק שמואל רוזנטל: איננו הורסים בית.

רפ"ק שמואל רוזנטל: אנו הורסים, גם כמסר וגם כענישה, גדר שמשמשת גדר של בית עם איזה שהוא מבנה שלא משמש למגורים.

רפ"ק שמואל רוזנטל: אפשט זאת לצורך העניין: נניח ששלחתי שוטר והוא קנה מהחור סמים, ותיעדתי זאת במצלמות וידיאו ובדקתי שמדובר בסמים מעבר לכל ספק - יורשה לקצין משטרה לעלות עם טרקטור ולהרוס את המקום, לעצור את האדם ולחקור אותו ולקחת את התגובה שלו.

יעקב אדרי: מבחינת הוועדה לתכנון ובניה, לרוב אלה מבנים וגם הגדר לא-חוקית ואין לה היתר.

יעקב אדרי: האם אי-אפשר להוציא צווי הריסה ואז לעשות זאת?

יעקב אדרי: היו"ר איוב קרא: יש שם בעיה.

רפ"ק שמואל רוזנטל: זו, בדיוק, הבעיה.

רפ"ק שמואל רוזנטל: אדוני, זה שורש הסחבת.

איוב קרא: נכון.

רפ"ק שמואל רוזנטל: אם אנו מדברים על פרדס ניר בלוד, שום דבר שם, פשוטו כמשמעו, לא חוקי.

איוב קרא: האם אתם מצליחים בכלל לעשות צווי הריסה?

רפ"ק שמואל רוזנטל: זו הבעייתיות.

יעקב אדרי: האם הבעיה היא להוציא צו הריסה או לבצע?

רפ"ק שמואל רוזנטל: כדי להוציא צו הריסה, אתה תלוי ברשות המקומית.

רפ"ק שמואל רוזנטל: ברגע שהוא הוציא, ההוא מוציא צו מניעה, וכך זה חצי שנה ותחנות הסמים חוגגות.

רפ"ק שמואל רוזנטל: ברגע שלי יתאפשר, כקצין משטרה, ואפילו יקבעו זאת מינימום לניצב-משנה, מפקד מרחב, שברגע שיוצג לו חומר ראייתי שעל פניו משכנע שמדובר בסחר בסמים, הוא יורה בכתב על הריסת המקום - אני אומר לכם: לא יהיו תחנות סמים בשיטת הכספומטים ולו אחד.

יעקב אדרי: הוא מעלה עכשיו בעיה קשה מאד.

רפ"ק שמואל רוזנטל: חבר-הכנסת נסים זאב, בעיית הכספומטים היא זו שהפכה את לוד למרכז הסמים הארצי.

רפ"ק שמואל רוזנטל: אובייקטיבית, הבעייתיות שלנו, כמשטרה, למרות כל ריכוז הכוחות, היא להגיע ולהכנס פנימה ולמגר אותם, ואני עכשיו מציע פתרון שהוא פתרון לגיטימי וחוקי במדינה דמוקרטית שבמסגרת מלחמה בפשע נוכל לעשות זאת.

יעקב אדרי: האם יש לכם משהו כתוב או הצעה כתובה בעניין הזה?

רפ"ק שמואל רוזנטל: אדוני, אני מוכן להגיש לך הצעה כתובה.

איוב קרא: גם לנו, לוועדה.

יעקב אדרי: תגיש זאת לוועדה ולי.

איוב קרא: אני מבקש שתגיש לנו את זה, ואנו בהחלט נבדוק זאת.

רפ"ק שמואל רוזנטל: אעשה זאת בשמחה רבה.

איוב קרא: אף אחד ממשרד המשפטים לא נמצא פה.

איוב קרא: עתה, נשמע את הרשות למלחמה בסמים.

יעל נרדימון: נמצאים פה את שלושת המתאמים של לוד, רמלה ותל-אביב, ואני מציעה שהם יציגו את העבודה ביישובים.

איוב קרא: אני מבקש שכל אחד יתייחס למה שנאמר פה ע"י משטרת ישראל.

איוב קרא: מה אתם תרמתם?

איוב קרא: מה אתם עושים?

איוב קרא: תתייחסו גם לעניין תרומת

איוב קרא: כם למצוא מקומות שהנוער יוכל לבלות ולהיות בהם.

איוב קרא: הדבר הזה, בהחלט, יכול להיות מניעתי לגבי הסוגיה הזאת.

אלון אהרון: נכנסתי לתפקיד הזה לפני שלושה חודשים וגיליתי שיש הרבה עבודה ועשייה בעכו.

אלון אהרון: אם מדברים על חיזוק המשטרה שחוזקה בעכו ב-32 תקנים, מן הסתם, לדעתי, יש לחזק גם את הצד ההסברתי והמניעתי.

אלון אהרון: לי לבד קשה לעבוד.

אלון אהרון: לדעתי, נקודת התחלה צריכה להיות רכז נוסף במגזר הערבי ורכז נוסף במגזר היהודי, על מנת לאגם את כל הגופים שמטפלים בעיר.

יעקב אדרי: מה כוללת היחידה הזאת?

יעקב אדרי: האם היא כוללת רק אותך?

אלון אהרון: כרגע, רק אני, כאשר אני בשני כובעים: גם של מציל"ה וגם של הרשות.

יעקב אדרי: האם אין לך צוות נוסף?

יעקב אדרי: האם אין כלום?

יעקב אדרי: דוברת: כרגע, לא.

יעל נרדימון: הוא עוד יבנה.

אלון אהרון: הצגתי כמה תכניות לקראת 2004.

אלון אהרון: כשהתחלתי בעכו, אמרתי שאני ממפה אותה ל-22 שכונות.

אלון אהרון: מה אני רוצה לראות בשכונות האלה?

אלון אהרון: אני רוצה להקים ועד שכונתי חזק ומשמר שכונתי בסיוע של מפקד תחנה, ואני רוצה שבכל שכונה כזו תהיה מועדונית כדי שיהיה לבני-הנוער האלה איפה להתרכז.

דוברת: במקביל, עבודה עם הורים.

דוברת: בלי הורים חבל על הזמן.

אלון אהרון: במקביל, כמובן, הורים וילדים ביחד.

אלון אהרון: הבעיה העיקרית היא, כמו שדיברנו וכמו שאבי אזולאי הזכיר, מקומות בילוי - מניעת שוטטות, ואנדליזם ושימוש בסמים.

אלון אהרון: כשהתחלתי, נכנסתי לשכונה ראשונה, שכונת גיבורי סיני שם אנו מדברים על בערך 2,000 תושבים, שמרביתם אמהות חד-הוריות והורים נתמכים ע"י ביטוח לאומי.

אלון אהרון: ככל שהמצב הסוציואקונומי קשה, המצב הכלכלי של המשפחות נעשה יותר ויותר קשה וכך לילדים אין תעסוקה כי בסך-הכל החוגים שהמתנ"ס מקנה הם עם עלות כספית.

אלון אהרון: אינך יכול לעמוד ב-140 שקל בחודש.

אלון אהרון: עם האמצעים הדלים מאד שלי, אם אני מנסה להשוות את זה למתנ"ס הפוך על הפוך, קידום נוער, הרווחה נוער וצעירים ועיריית עכו שאני בעצם כפוף למנכ"ל - יש לי יתרון מסויים שכשאני מגיע לשכונה אני רוצה לראות איך אני מאגם את כל המשאבים האלה כדי לטפל באותם נערים.

אלון אהרון: אם, למשל, היום נכנסתי לבתי-ספר, אמרתי: "אני רוצה אחרי 50 פעילים".

אלון אהרון: מה אני עושה?

אלון אהרון: הולך לבית-ספר תיכון, ודרך מחוייבות אישית אני מכניס 50 פעילים.

אלון אהרון: אני רוצה להכשירם כפעילים, ואותם פעילים יאמצו את אותם נערים.

אלון אהרון: כל נער כזה מאמץ שני נערים, וכך הרווחנו 100 נערים בשנה.

אלון אהרון: ראש עיר חדש נכנס, ואני חושב שזו תהיה מהפכה משמעותית לעיר עכו.

אלון אהרון: כמנהל מתנ"ס, יש לו תפיסה חינוכית בטיפול בנוער.

אלון אהרון: אני מאד מאמין שנתחיל לעבוד.

אלון אהרון: מבחינת

אלון אהרון: כם, מבחינת הכנסת, מבחינת הוועדה הזאת, אני אומר שוב: תנו לי את הכוח עם שני אנשים נוספים ועם משאבים נוספים שיהיו לנו לעיר.

אלון אהרון: המשטרה עושה את עבודתה כמו שצריך.

אלון אהרון: יש לנו עכשיו מודל של סיירות ממונעות על אופניים.

אלון אהרון: אמרנו שאנו רוצים להקים בארבע נקודות משטרה נוספות סיירות ממונעות על אופניים ובני-נוער מהשכונות יגוייסו.

אלון אהרון: אותם משמרות שכונות שיוקמו ישמרו על השכונות שלהן, ואז הרווחנו פה הרבה דברים.

נסים זאב: אתה כפוף לרשות, ולא לכנסת.

איוב קרא: ברור.

איוב קרא: מי שקובע את ענייני התקנים שלך זה הרשות למלחמה בסמים וכמובן גם הרשות המקומית.

איוב קרא: אנו נתייחס לזה.

איוב קרא: אלון אהרון: דבר נוסף שנחוץ מאד בעכו, ואבי אזולאי הזכיר זאת, הוא לגבי המכורים.

איוב קרא: לגבי המכורים הנקיים ברגע שנגמלו או אלה שבעצם נתפסו עם סמים ואין להם לאן ללכת, בעכו נחוץ מאד מרכז אחד גדול כדי שתהיה הכוונה.

איוב קרא: אני יודע שבארצות-הברית לאדם שיוצא מזה יש מישהו שמכוון אותו למקומות עבודה.

איוב קרא: אם לא תעסיק את אותו אדם במשהו, הוא ימשיך.

איוב קרא: אם הוא יחזור לשכונה שלו ולרחוב שלו, אף על-פי שהוא הפך למכור נקי ונגמל מסמים, הבעיה הכי קטנה שלו מיד מפנה אותו שוב לצד השני והוא חוזר להשתמש בסמים כי אין לו משהו אחר לעשות.

איוב קרא: עם הריב הכי קטן עם האשה הוא חוזר להשתמש.

דובר: האם אין יחידה כזו בעכו?

אלון אהרון: אין יחידה.

אלון אהרון: יש את הרווחה, שזה גוף שמפוצץ עד הראש.

אלון אהרון: אין מספיק תקנים.

אלון אהרון: יש למשל את היחידה שיש בה שלושה אנשים, שבה בערך 80 נגמלים שהם צריכים לטפל בהם.

אלון אהרון: אבל, אין מרכז אחד גדול שיתן להם הכוונה וירכז ויאגם את הכל.

אלון אהרון: דבר נוסף שאני חושב שהוא נחוץ מאד - חבר-הכנסת, דיברת קודם על מגרשי ספורט ומתקני ספורט.

אלון אהרון: אני חושב שבעכו בשנה האחרונה הוקמו חמישה מגרשי ספורט חדשים.

אלון אהרון: בחפיר בעכו העתיקה הושקע משהו כמו 1.2 מליון שקל בהקמת חמישה מגרשי ספורט, וראינו שלתושבים מעכו העתיקה שמגיעים לחפיר אין מה לחפש במרכז העיר והם באים לשם ומשחקים.

אלון אהרון: נחוץ מאד היום מרכז אחד, ואני חושב שזה יכול להיות מרכז נוער אחד גדול ביפו העתיקה.

אלון אהרון: אין לנערים האלה מה לעשות, ואז הם מגיעים לרחוב בן-עמי ומתחילים לבצע שם מעשי ואנדליזם ואלימות והפשיעה חוגגת, ומעלים לנו את הגניבות מרכב, והופכים לבלדרי סמים.

אלון אהרון: אם יהיה לנו מרכז נוער אחד גדול בעכו העתיקה, זה יכול להיות פתרון מצויין.

אלון אהרון: דרך אגב, זה תהליך שהתחיל לפני הבחירות המקומיות, וזה נפל באיזה שהוא שלב מסויים.

אלון אהרון: אחרי הבחירות עכשיו אני אעלה זאת חזרה לראש העיר, כי זה דבר שנחוץ לנו מאד.

אלון אהרון: בסך-הכל, יש הרבה משאבים שמושקעים בעיר, ויש עמותות: קרן הג'וינט וקרן אברהם.

אלון אהרון: יש לנו משהו חדש שאנו מקימים עם קרן אברהם: ספורט אתגרי, וזה משהו שנפל לפני אירועי אוקטובר 2000.

אלון אהרון: זה פרוייקט חדש יחד עם המתנ"ס.

אלון אהרון: אני והם מריצים זאת שוב.

אלון אהרון: מדובר בהקמת יחידות ספורט אתגרי ליהודים וערבים, והם יהיו מכל הארץ.

אלון אהרון: אנו מתכוונים לבנות שם קבוצות של 50 נערים כאלה.

אלון אהרון: כאן אני אכניס את משטרת ישראל.

אלון אהרון: איפה שיש נער כזה שמצליח בשלב מסויים, שהגיע כמובן לגיל המתאים, ואפשר לגייס אותו למשטרת ישראל או למשמר האזרחי - באופן טבעי אנו פה גורמים לו להיות חלק ממוסדות האכיפה בעיר עצמה והאיכפתיות שלו עולה.

אלון אהרון: זה המוטו שלי.

אלון אהרון: אני חושב שהתחלנו לעשות אותו, והדרך עוד רבה.

יעקב אדרי: אני מתנצל, אך עלי לעזוב את הישיבה.

יעקב אדרי: (סגן השר לביטחון פנים, יעקב אדרי, יוצא מחדר הישיבות.

יעקב אדרי: )

איוב קרא: אני מבקש שכל אחד מהרכזים יתייחס לעיר שלו, ולומר דברים נוספים שמאפיינים את העיר שלו ולא לחזור על אותם הדברים.

רונית כהן: אני מתנצלת על האיחור.

רונית כהן: אני נמצאת היום במקום אולי קצת שונה מעכו אבל זה מאד מזכיר לי את תחילת דרכי.

רונית כהן: אני מכהנת כשנתיים בתפקיד הזה.

רונית כהן: אני בת העיר לוד, ואני גאה להיות בלוד.

רונית כהן: אני חושבת, שהיום, מבחינת הרשות למלחמה בסמים, מבחינת הפיתוח הקהילתי, העיר לוד נמצאת במקום הרבה יותר טוב והרבה יותר חזק.

רונית כהן: הרשות, באמצעות משרד ראש הממשלה, קיבלה השנה סיוע של 460 אלף שקל שמתחלק לשלושה תחומים עיקריים: תחום העבודה של המניעה וההסברה ופיתוח קהילתי, קבוצות הורים בעיקר וכמובן קבוצות התערבות ומניעה בבתי-ספר ובחינוך הבלתי פורמלי, חיזוק ותמיכה בתחום טיפול ושיקום בעיר לוד וכמובן גם עבודה עם המשטרה.

רונית כהן: היה לי חשוב מאד להתייחס לדברי שמואל רוזנטל.

רונית כהן: מדובר בעבודה משותפת בעיקר מבחינת הנוער בעיר לוד, כשלדעתי, הם עושים עבודה מצויינת.

רונית כהן: כדי לסבר את האוזן, אומר שיש לנו בלוד גוף נוסף - "ציונות 2000".

רונית כהן: קיבלנו רק השנה מדריכי איתור.

רונית כהן: יש לנו מדריך במשרה מלאה למיגזר היהודי, ובחצי משרה - למגזר הערבי, ובחצי משרה - לאתיופי.

רונית כהן: בעזרת מדריכי האיתור האלה בשטח אנו עושים פעולות מניעה.

רונית כהן: מבחינתי, מניעה היא שילד נמצא במסגרת ולא על ברזלים.

רונית כהן: מניעה היא כשיש לו מודל לדוגמה ולמצויינות אישית.

רונית כהן: מניעה היא, בהחלט, גם לקבל את כל הנושא של ידע וערכים ותכנית מסודרת ממדריך.

רונית כהן: אני חושבת, שזה שהכנסנו שני מועדונים חדשים בעיר, שהם בתוך מתנ"סים שקיימים, בעזרת מדריכי איתור זה צעד גדול ומבורך.

רונית כהן: הפוך על הפוך זה עומד לקום בחודשים הקרובים, וזה כבר בתהליכי הקמה, יחד עם "ציונות 2000" בעיר, והמדריכים נמצאים בתוך העיר, בתוך השכונות ובתוך בתי-הספר.

רונית כהן: כדי לא להלאותכם, הכנתי איזה שהוא דף סיכום של יוני, וכן דף סטטוס נכון ל-10 בחודש.

רונית כהן: תחום נוסף שראוי לציון הוא נושא הקהילה הערבית בעיר לוד.

רונית כהן: גיבשנו פורום שמתייחס לכל הנושא של ילדים ונוער בקהילה הערבית בעיר לוד.

רונית כהן: יש לנו גם מדריך איתור, ורק בשבוע שעבר, ורות לקט נמצאת פה, עשינו סמינר לבתי-הספר של המגזר הערבי, לכל מקיף רמלה-לוד וחטיבת ביניים ועוד בית-ספר יסודי.

רונית כהן: אנו הולכים לעשות איזו שהיא מנהיגות צעירה בנושא הזה.

רונית כהן: זה לא פשוט בקהילה, כי הרבה פעמים יש לילדים מחסומים ויש מכשולים לדבר איתם, כי הרבה פעמים זה משהו שילדים גדלים לתוך המצב הזה או שהם רואים זאת ויש בעייתיות עם הנושא.

רונית כהן: יחד עם זאת, יש מאמצים ויש איזו שהיא מכוּונוּת גם של הקהילה עצמה וגם של הגורמים העירוניים בעיר.

רונית כהן: שכונה נוספת ראויה לציון היא גני-אביב, שהיא שכונה הגובלת בשכונת ס"ח.

רונית כהן: לצערי, הקשר בין הילדים היהודים לערבים איננו קשר חיובי בשכונות הללו, והוא קשר שמעודד שימוש והחלפות, ואינני יודעת אם לקרוא לזה סחר.

רונית כהן: אנו נמצאים גם בגני-אביב.

רונית כהן: יש לנו גם שלוחה של קידום נוער בגני-אביב.

רונית כהן: יש ילדים שמשתמשים ומטופלים במרכז יום ברמלה.

רונית כהן: הם יוצאים פעם בשבוע לשם באופן קבוצתי וחוזרים.

רונית כהן: יש מתנ"ס בגני-אביב.

רונית כהן: יש צוות נהדר של המשטרה - שני שוטרים קהילתיים בגני-אביב שיש עבודה.

רונית כהן: יש עבודה בבתי-ספר ובחטיבת ביניים חדשה שנפתחה.

יעל נרדימון: מתל-אביב-יפו יש לנו פה את צביה ויסמן שהיא נציגת תל-אביב.

צביה ויסמן: בתל-אביב-יפו יש עבודה כבר באמת ארוכת שנים בנושא מניעה.

צביה ויסמן: אם מדברים על מניעה, אחלק זאת לחלקים הבאים: מניעה אוניברסלית שזה נושא של הסברה שנערכת גם בבתי-הספר ע"י משרד החינוך ודרך המחלקה לקידום נוער והמחלקה לחינוך חברתי שזה נעשה בקהילה ע"י הסברה והרבה מודעות לקהילה.

צביה ויסמן: החלק השני, החלק היותר עמוק או יותר מטפל במחלקה לקידום נוער, הוא נושא עבודה עם בני-נוער, ואנו קוראים לזה: מניעה סלקטיבית, וכאן אנו עושים גם איתור בני-נוער בסיכון לשימוש בסמים בבתי-הספר ובקהילה, ומפעילים תכניות עבודה קבוצתית בקבוצות קטנות בבתי-ספר או אחרי שמאתרים אותם.

צביה ויסמן: עובדים עם בני-הנוער האלה לאורך השנה.

צביה ויסמן: זו ממש עבודה לכיוון השיפור ולכיוון היציאה מהנושא הזה, אם הם עדיין לא נגעו בזה, כלומר פיתוח ערכים והוצאתם מנושא הסמים.

צביה ויסמן: אם הם משתמשים בסמים, גם פה אנו עושים עבודה יסודית מאד עם הפנייה לגורמים טיפוליים כמו "אל-סם" או שמפנים אותם אחר כך לקהילות טיפוליות.

צביה ויסמן: לצערנו הרב, מנסיוני, בעיר תל-אביב אם לפני עשר שנים לא נתקלנו בבני-נוער מכורים, הרי שהיום אנו מוצאים בני-נוער מכורים וצריכים גם לעבור טיפול הרבה יותר אינטנסיבי גם בקהילות הטיפוליות.

צביה ויסמן: זו, בהחלט, מהווה איזו שהיא בעייתיות.

צביה ויסמן: אם לפני עשר שנים לא היה נער אחד והיום אפשר לספור משהו כמו 50 בני-נוער שאנו מאתרים אותם שהם מכורים, בעיניי זו עליה מאד גבוה.

צביה ויסמן: כמובן שאני מדברת על גילאים שבין אפילו 14 ל-21.

צביה ויסמן: היו"ר איוב קרא: זה ביפו - כן?

צביה ויסמן: אני מדברת על העיר תל-אביב בכלל ולאו דווקא על יפו.

צביה ויסמן: ההשקעה של עיריית תל-אביב ביפו היא כרבע מסכום המניעה, הסכום הכספי שמוקדש למניעה, שזה בהחלט הרבה.

צביה ויסמן: אני חושבת שיש יישובים שזה כלל הסכום למניעה.

צביה ויסמן: העבודה נערכת גם באוכלוסיה הערבית וגם באוכלוסיה היהודית.

צביה ויסמן: יש לנו גם בתי-ספר מעורבים, כלומר יש שם גם אוכלוסיה ערבית וגם אוכלוסיה יהודית.

צביה ויסמן: לא יכולתי בדיוק לעשות את ההתפלגות לגבי כמה, אבל ההערכה היא שבני-הנוער המטופלים ביפו, ואני מדברת על נוער מנותק ונוער בסיכון גבוה: אוכלוסיה ערבית הם פחות או יותר 300 בני-נוער, ואוכלוסיה יהודית היא 210 בני-נוער.

צביה ויסמן: כאן זה לא אומר שיש פחות שימוש בסמים באוכלוסיה היהודית.

איוב קרא: 210 בני-נוער ביפו בלבד מטופלים.

צביה ויסמן: אני מדברת על כאלה שמגיעים אלינו לתכניות מניעה עם כלים טיפוליים, שאנו קוראים להן: חינוכיות.

צביה ויסמן: כאמור, מדובר ב-210 בני-נוער יהודים וב-300 בני-נוער ערבים.

צביה ויסמן: זה לא אומר שיש יותר שימוש באוכלוסיה הערבית, אלא הכוונה היא שיש השקעה יותר באוכלוסיה הערבית מכיון שגם האוכלוסיה הערבית יודעת לצרוך את השירותים כמו שצריך כשאת זה יש פחות בקהילה היהודית.

צביה ויסמן: התכניות מתחלקות לעבודה קבוצתית ולטיפול פרטני.

צביה ויסמן: אנו עובדים הרבה בנושא הפעלת תכניות אטרקטיביות שזה חלופות, שזה שימוש בכל מיני פעילויות אטרקטיביות כמו: פעילות ימית, פעילות של מוזיקה, תיאטרון, וידיאו וספורט.

צביה ויסמן: אלה הן פעולות שאנו קוראים להן: פעולות מושכות.

צביה ויסמן: בעיקר בקהילה יש הרבה בעיה להגיע אל בני-הנוער ויש הרבה נוער מנותק, וכדי להגיע אליהם צריך לעשות זאת בדרך הזאת.

צביה ויסמן: אלון אהרון מעכו דיבר, ואני חושבת שזו בדיוק הדרך.

צביה ויסמן: מצא חן בעיניי החזון שלו.

צביה ויסמן: אני חושבת שבעיריית תל-אביב הפעילות או השקעת המשאבים בבני-הנוער, גם בפעילות הפנאי של אחר-הצהריים, הקמת מועדונים היא אחד הדברים החשובים ביותר, וכך גם אנו עושים את הנושא.

צביה ויסמן: בנוסף, יש לנו גם קבוצות הורים.

יואב בן-ארצי: אתן נתונים על יפו בלבד.

יואב בן-ארצי: ביפו יש לנו 350 מבוגרים שמטופלים מדי שנה ביחידה.

יואב בן-ארצי: ההערכה היא שיש 2,500 מכורים פעילים בקהילה עצמה, שהיא קהילה גדולה מאד.

איוב קרא: האם יש נתונים ל-2003?

יואב בן-ארצי: לא.

יואב בן-ארצי: כרגע, אני מדבר על יחידת זמן שהיא בינואר עד אוקטובר.

יואב בן-ארצי: כאמור, ההערכה היא שיש 2,500 מכורים פעילים.

יואב בן-ארצי: השאלה הנשאלת היא איך אנו לא מגיעים אליהם, ויש לי שתי תשובות.

יואב בן-ארצי: אני רוצה להוסיף עוד שני נתונים ואפיונים דמוגרפיים.

יואב בן-ארצי: היו"ר איוב קרא: יש 250 מטופלים.

יואב בן-ארצי: לא.

יואב בן-ארצי: יש 350 מטופלים, כשהפילוח הוא: 80% גברים ו-20% נשים.

יואב בן-ארצי: הגילאים הם: 25 ואפילו 22 עד 45.

יואב בן-ארצי: יש לנו קצווֹת של בני 60, וזה מעט מאד אנשים.

יואב בן-ארצי: הגיל השכיח הוא 35.

יואב בן-ארצי: אחוז הערבים שמגיעים לטיפול הוא 60% לעומת 40% מבין היהודים, וזו מגמה שהשתנתה בשנים האחרונות כשאז זה היה 40% ערבים ו-60% יהודים, כלומר זה התהפך.

יואב בן-ארצי: שכונת עג'מי היא מוקד ולב הבעיה מבחינת הסחר, מבחינת השימוש וגם מבחינת מטופלים שמגיעים.

יואב בן-ארצי: זוהי השכונה הבעייתית ביותר, לצד שכונות אחרות שקיימות שזה: לב יפו, יפו ג', יפו ד' שגם מהן מגיעים.

יואב בן-ארצי: כספומטים - אצלנו יש את המושג "מוּקָרְקָן" (המראות).

יואב בן-ארצי: יש גם בתחנה המרכזית וגם ביפו מוניות, שהן לא מוניות ממש אלא דמה-מוניות שנוסעות לשם בכל שעות היום.

יואב בן-ארצי: אני עצמי עושה סיורים גם בשעות הלילה ובשעות הלילה המאוחרות, ומבחינת נקודת היציאה, ההמראה, גם בשעה24:30 בלילה יש המראות.

יואב בן-ארצי: אין שביתות בכספומטים, הם עובדים 24 שעות וזו עיר ללא הפסקה במלוא מובן המלה.

איוב קרא: האם המונית שנתפסת לא מוחרמת?

דובר: הנהג לא יודע שהוא מסיע נוסע לקנות סמים.

יואב בן-ארצי: הוא עצמו סוחר.

דובר: במבצע סמוי בעכו 'נפל' עכשיו נהג מונית.

איוב קרא: הוא מוחרם וגם מחולט על-פי החוק.

יואב בן-ארצי: אלה נתונים, וברצוני לומר גם מה אנו עושים איתם.

יואב בן-ארצי: אולי זה יישמע יומרני, אבל אנו עושים הרבה מאד.

יואב בן-ארצי: אנו גם מאתרים את האוכלוסיה הזאת, גם מלווים אותה לגמילה פיזית, וגם נותנים להם טיפול פסיכוסוציאלי מקיף שזה אומר שיחות פרטניות, קבוצתיות ומשפחתיות, בדיקות שתן כדי לוודא נקיון, מרכז יום עירוני שנהנה מקבוצות חמישה ימים בשבוע 6.5 שעות כל יום, ליווי להשלמת השכלה והכשרה מקצועית בהתאם ליכולת ובהתאם לכישורים, מציאת מקומות עבודה ותיאום והפניה למוקד התעסוקה העירונית שתפקידו הוא אך ורק לזה.

יואב בן-ארצי: התקציב שעומד לנו לסיפור הזה, וגזרתי זאת מכל התקציב העירוני, זה 900 אלף שקל, כאשר אחוז מימון המשרד הוא 20% בלבד ו-80% מממנת העירייה.

יואב בן-ארצי: מה שהיה הפוך לחלוטין: 75% המשרד ו-25% עיריית תל-אביב.

יואב בן-ארצי: עוד פעם זה השתנה.

יואב בן-ארצי: אם אתה שואל אותי מהם הפערים ומה אנו דורשים, הרי זה שאלה תקנים טיפוליים בעיקר שאין לנו אותם.

יואב בן-ארצי: יש לנו כוח-אדם מצומצם ביותר לטפל בהרבה מאד מקרים, וכל מקרה זה משפחה רב-בעייתית שאתה חייב לטפל בכל המשפחה כדי שהיא תחזור למסלול שיקומי וכדי שאפשר יהיה לשמר את הנקיון ולאורך זמן.

יואב בן-ארצי: אחרת, עשית עבודה חלקית שכן אנשים חוזרים להשתמש בסמים, נוסעים חזרה ללוד, קונים את החומר ובחלק סוחרים, ואז זה כאילו אנו עושים עבודה בניוטרל.

יואב בן-ארצי: אני יודע שאינכם הכתובת, אבל תרשו לי להציג את זה שאנו צריכים לפחות עוד שלושה תקנים טיפוליים ולפחות תקן אחד למגזר הערבי בלבד.

יואב בן-ארצי: אין לנו עובדים ערבים, וזה חבל.

דובר: כמה היחידה שלכם מונה?

יואב בן-ארצי: האם אתה שואל כמה תקנים יש או כמה מטופלים יש?

יואב בן-ארצי: יש ארבע משרות.

איוב קרא: מה לגבי רמלה?

איוב קרא: האם יש לך משהו נוסף לומר?

איוב קרא: את הקונצפציה כבר כולם הבינו.

יעל נרדימון: אין לנו מתאם ברמלה.

יעקב אלמוג: מעבר למה שיעל נרדימון אמרה, אני חושב שהדבר החשוב להגיד על רמלה הוא שבמספר החודשים האחרונים אין מתאם סמים ברמלה עקב קיצוצים תקציביים.

יעקב אלמוג: אני מבין שהנושא נמצא עדיין בדיונים מול הרשות.

יעקב אלמוג: אם אני זוכר נכון, היה מתאם עד פברואר.

איוב קרא: האם עכשיו אין מתאם?

יעקב אלמוג: עכשיו, אין מי שמתאם את הנושא הזה.

יעקב אלמוג: אני חושב שברמלה יש תשתית חברתית של פיתוח שירותים טובה מאד החל במועדוניות לילדים בסיכון וכלה בפרוייקטים מיוחדים שאנו עושים עם אוכלוסיות ממוקדות כמו ילדים ערבים וכמו נוער וילדים אתיופים בגילאי 9-12 כחלק ממאמצי המניעה הסלקטיביים שלנו.

יעקב אלמוג: יש מערך שירותים טוב ורחב גם בנושא הטיפולי.

איוב קרא: האם יש שקט באיזור ג'ואריש לעומת העבר?

יעקב אלמוג: אני חושב שמאז החמולה של קראג'ה עברה דירה, יש שקט.

יעקב אלמוג: הבנתי גם מנתוני רכז המודיעין פה שברמלה יש שמונה תחנות לעומת 38 בלוד, כך שמצבנו הוא יחסית מצב טוב.

יעקב אלמוג: אבל, כמו שראש העיר מתאר זאת, זה מצב של בלון, כלומר אתה מצמצם במקום אחד וזה עובר למקום שני ולהיפך, ולכן עבודת המניעה חשובה מאד.

יעקב אלמוג: התשתיות קיימות גם בנושא נוער וגם בנושא הורים.

יעקב אלמוג: יש לנו ברמלה בית-ספר להורים של 60 קבוצות הורים.

יעקב אלמוג: בגלל הקיצוצים בנושא המניעה לא הופעלו הרבה תכניות מניעה בקרב הקבוצות האלה, ואני מתאר לעצמי שזה אחד הדברים שנצטרך לטפל בהם.

יעקב אלמוג: אני חייב להגיד כאן שאנו מוטרדים מהקיצוצים שחלים עלינו.

יעקב אלמוג: נהנינו מתקנים עודפים בנושא טיפול נקודתי גם ברווחה וגם בחינוך, ולפי מה שאנו מבינים הדברים האלה הולכים להתבטל ולהתקצץ ב-2004.

יעקב אלמוג: המשמעות היא שיכולת המערכת העירונית לטפל בנוער, בתשתיות החברתיות וגם במכורים תהיה יותר נמוכה.

שרית גולנזר: אני שרית גולנזר מרמלה.

שרית גולנזר: בשנה האחרונה יש שירות חדש ברמלה ובעוד שלוש ערים: נצרת עילית, באר-שבע וירושלים, ומדובר במרכז יום לנוער נפגע סמים.

שרית גולנזר: בעקבות באמת היעדר המשאבים, הוחלט להקים ע"י איגום משאבים ברשות המקומית, משרד העבודה והרווחה, הרשות למלחמה בסמים- - -

דוברת: מי שדחף זאת זה קרן רש"י.

דוברת: צריך להזכיר אותם בגדול, כי זה פרוייקט של קרן רש"י.

שרית גולנזר: למעשה, המרכז בא לתת מענה ומסגרת לבני-נוער שיש להם בעיית שימוש בסמים והם מנותקים.

שרית גולנזר: אני יכולה לפרט, אך לא אלאה אתכם בכל מיני קבוצות.

שרית גולנזר: יש פעילות גם אחר הצהריים לנוער שהוא לא מנותק.

שרית גולנזר: מבחינה תחוקתית, איך הכנסת יכולה לקדם זאת?

שרית גולנזר: אנו יודעים שיש לבני-נוער בעיה להגיע לטיפול.

שרית גולנזר: גם אם הם משתמשים ואפילו אם הם סוחרים, הם לא רוצים.

שרית גולנזר: הם עדיין לא מיצו את השלב של שימוש.

שרית גולנזר: הם עדיין נהנים, והם עדיין לא מרגישים שהם בתחתית ובשפל ולא סבלו מספיק, והם לא נמצאים שם.

שרית גולנזר: אני חושבת שמה שחסר זה פחות לחכות שיתדרדרו ופחות לחכות שיתבגרו, אלא כן להגדיר מבחינת החוק עונשים ואם לא עונש - אז שיקום וטיפול.

שרית גולנזר: כלומר, כן להציב אופציה: שיקום או מאסר או סנקציה אחרת.

שרית גולנזר: אחרת, אנו רואים שהם מתפספסים לנו.

שרית גולנזר: מוותרים להם וסוגרים תיקים.

שרית גולנזר: אנו בקשר עם שירותי המבחן ועם המשטרה ויש אי-תביעה ונותנים עוד צ'אנס ועוד צ'אנס, וככה משחררים.

שרית גולנזר: הנערים כבר צוחקים בעצמם על המשטרה: "תפסו אותנו, ויאללה".

שרית גולנזר: מה שקורה הוא, שהם המפסידים העיקריים כי הם מתבגרים ואז בגיל 18 הם בוגרים והם לא ירויחו את השנים האלה.

שרית גולנזר: הם רק מפסידים.

שרית גולנזר: אני חושבת שזה מה שחסר.

איוב קרא: לסיכום: ראשית, אנו פונים לממשלת ישראל, באמצעות משרדיה, וגם לרשות למלחמה בסמים לראות ביישובים המעורבים - עכו, תל-אביב-יפו, רמלה וכמובן לוד - כיישובים מוכי סמים שצריך לתת להם גיבוי עוד יותר ממה שקיבלו בשנים האחרונות.

איוב קרא: לצורך כך, צריך להתמקד בטיפול נקודתי במקומות הללו, לרבות הפניית משאבים, מטפלים, מתאמים ומה שצריך בעניין הזה.

איוב קרא: ברוח דברים אלה ייצא מכתב למזכירות הממשלה.

איוב קרא: שנית, אנו נגיש היום הצעת חוק פרטית שלי, שאני מעריך שסגן השר לביטחון פנים וכל הגורמים יגבו אותה, והיא: קביעת עונש מינימום של חמש שנים לסוחר סמים שהוכחה אשמתו מעל לכל ספק.

איוב קרא: שלישית, אנו נקיים בקרוב סיורים של הוועדה באיזורים שהועלו כאן:

איוב קרא: בעיקר בעכו, ג'דידה-מכר ובאיזור הזה - סיור אחד, בלוד וברמלה - סיור שני ובתל-אביב-יפו - סיור שלישי.

איוב קרא: רביעית, אנו פונים למשרד החינוך ולמשרד הרווחה למצוא משאבים ולהעבירם לרשויות, כדי שיקימו מועדונים.

איוב קרא: זה חלק מפעולות המניעה שאנו חייבים לעשות.

אלון אהרון: הערה - מקומות שבהם יש שיקום שכונות כמו בעכו, "עמידר" שיקום שכונות, אפשר שזה יופנה גם אליהם לגבי מועדוניות כי להם גם יש את המשאבים האלה.

אלון אהרון: דוברת: משרד השיכון- - -

אלון אהרון: זה דרך משרד העבודה.

איוב קרא: בסדר.

איוב קרא: הוועדה תקיים בשבוע הבא דיון דחוף בנושא המסרים הכפולים בנושא השימוש בסמים ע"י גורמים בכירים במערכת וגם בקרב הציבור ואנשי ציבור.

איוב קרא: לגבי הריסות כספומטים, בתום הסיור שיהיה בלוד-רמלה אנו ניתן את המלצתנו על האופן בו יתבצע הדבר הזה.

איוב קרא: אני נועל את הישיבה.

איוב קרא: תודה לכולם.